Pôdohospodárska platobná agentúra (ďalej len „PPA“) si dovoľuje upozorniť žiadateľov/prijímateľov projektových podpôr na najčastejšie pochybenia v rámci VO/O, ktoré PPA eviduje pri kontrole obstarávania.

Žiadateľ/prijímateľ: 
· nedodržal postup zverejňovania;
· použil nedovolené rozdelenie/spájanie zákazky;
· nevykonal kontrolu VO/O v zmysle aktuálneho usmernenia/zákona;
· predložil dokumentáciu, v ktorej zoznam predloženej dokumentácie nekorešponduje s predloženou dokumentáciou z VO/O (chýbajúce/pozmenené dokumenty);
· nepredložil dokumentáciu v listinnej podobe a súčasne na pamäťovom médiu;
· nepredložil dokumentáciu na jednom sumárnom pamäťovom médiu (napr. vrátane cenových ponúk uchádzačov);
· predložil dokumentáciu na pamäťovom médiu, ktorá nekorešponduje s dokumentáciou predloženou v listinnej forme (odlišnosti v rovnakých dokumentoch);
· nepredložil dokumentáciu za projekt za všetky zákazky súčasne;
· predložil prílohy k VO/O, ktoré nie sú v zmysle platnej aktualizácie;
· predložil pri poskytnutých Súťažných podkladoch podpornú emailovú dokumentáciu iba zo strany jednotlivých uchádzačov. t.j. iba žiadosti o Súťažné podklady a nie aj doklad o ich zaslaní (po výzve na predloženie dokumentov potvrdzujúce odoslanie Súťažných podkladov uchádzačom následne zaslal rovnakú nedostatočnú mailovú komunikáciu, akú predložil v dokumentácii k VO);
· nedostatočne preveril konflikt záujmov;
· neidentifikoval zainteresované osoby (splnomocnenie, čestné vyhlásenie, zmluva s poverenou osobou pre výkon VO/O, ...), ktoré sa v procese VO/O vyskytujú;
· nepreložil čestné vyhlásenie, že nie je s dodávateľom/mi tovaru, stavebných prác a služieb, ktoré sú predmetom Žiadosti o NFP, v konflikte záujmu;
· nedodržal minimálne zákonné, resp. v aktuálne platnom usmernení stanovené lehoty na predloženie cenových ponúk;  
· neohlásil zmenu v projekte týkajúcu sa VO/O, ktorú je povinný oznámiť;
· predložil prílohy, pričom požadované prílohy neobsahujú všetky požadované údaje;
· nedostatočne opísal predmet zákazky;
· nedodržal zásady princípu transparentnosti;  
· nedodržal logický sled dokumentov (Zmluva o dielo podpísaná s dátumom pred podpisom Zápisnice z VO/O);
· (na výzvu) doložil chýbajúcu dokumentáciu s aktuálnym dátumom, ktorý nekorešponduje s požadovaným obdobím; overenie dokumentov v obdobnom režime;
· predložil návrh zmluvy o dielo, ktorý nekorešponduje so Súťažnými podkladmi;
· predložil neúplnú dokumentáciu - v technickej špecifikácii je uvedené áno/nie v položke, kde je potrebné uviesť konkrétny údaj;
· predložil dokumentáciu, v ktorej lehota otvárania a vyhodnotenia, ktoré sú v rovnaký deň, sa nelíšia (musí sa líšiť minimálne v čase);
· doručil dokumentáciu v nefunkčnom pevnom zakladači, bez požadovaného chronologického zoradenia;
· nedodržal počítanie lehôt uvedené v základných pojmoch Usmernenia PPA č. 8/2017 v aktuálne platnom znení;
· nedodržal podmienky stanovenia PHZ; 
· nedostatočne stanovil hodnoty požadovaných technických parametrov (min, max);
· nevyhodnotil cenové ponuky v zmysle Výzvy na predkladanie cenových ponúk a jej príloh;
· vyhodnotil cenové ponuky v rozpore s kritériami na vyhodnotenie; 
· vyhodnotil kompletnosť (komisia) a predložil na PPA nekompletné cenové ponuky;
· predložil v rámci cenovej ponuky od uchádzača výpis z registra trestov spoločnosti, avšak nebol predložený výpis z registra trestov jednotlivých konateľov spoločnosti (v prípade predloženia nekompletnej cenovej ponuky mal uchádzačovi zaslať výzvu na doloženie chýbajúcich dokumentov a v prípade ich nedoloženia mala byť predmetná cenová ponuka vylúčená z ďalšieho vyhodnocovania cenových ponúk);
· akceptoval referencie uchádzačov, ktoré nie sú v súlade s požadovanými náležitosťami;
· akceptoval dodávateľa, ktorý nemá oprávnenie realizovať predmet zákazky;
· predložil od dodávateľa výpis z registra trestov starší ako 3 mesiace;
· [bookmark: _GoBack]akceptoval cenovú ponuku s technickými parametrami, ktoré nemožno akceptovať, resp. vyžadujú si doplnenie/vysvetlenie;
· nepredložil Zápisnicu z vyhodnotenia ponúk; 
· predložil Zápisnicu z vyhodnotenia ponúk obstarávania, ktorá neobsahovala IČO uchádzačov;
· predložil Zápisnicu z vyhodnotenia ponúk obstarávania, ktorá neobsahovala spôsob, akým prijímateľ oslovil jednotlivých uchádzačov;
· predložil Zápisnicu z vyhodnotenia ponúk obstarávania, v ktorej zle vyhodnotil poradie cenových ponúk v obstarávaní (pridelil uchádzačovi s nižšou cenou nižšie miesto a uchádzačovi s vyššou cenou vyššie miesto);
· nepredložil Zápisnicu z vyhodnotenia ponúk pred elektronickou aukciou, Výzvu na účasť v elektronickej aukcii, Zabezpečenie prístupu do systému;
· nepredložil Potvrdenie o zverejnení zmluvy v ÚVO s víťazným uchádzačom;
· neobnovil platnosť poistnej zmluvy - spolufinancovaný majetok je daný čas nepoistený čím je porušený čl. 8.1 písm. C Zmluvy o poskytnutí NFP;
· zamlčal informáciu o existencii subdodávateľa a poskytol o ňom informáciu až na Výzvu PPA;
· predložil Zmluvu o dielo, ktorá neobsahuje požadované ustanovenie o oprávnených zamestnancoch;
· predložil Zmluvu o dielo, ktorá neobsahuje požadované ustanovenie o sankcii za nedodržanie kritérií, na základe ktorých dodávateľ získal zákazku;
· predložil Zmluvu o dielo, ktorá neobsahuje požadované ustanovenie o strpení kontroly; 
· predložil Zmluvu o dielo, ktorá nie je v súlade s jej návrhom, resp. obsahuje nevyplnené časti, dátum podpisu oboch strán, a pod., resp. nie v súlade s Výzvou na predkladanie cenových ponúk;
· nepredložil spolu s dokladmi z VO/O ďalšie dokumenty v zmysle Zmluvy o poskytnutí NFP (Stavebné povolenie);


Zároveň dávame do pozornosti už aj skôr zverejnené upozornenia:
https://www.apa.sk/clanok/upozornenie-ziadatelov-a-prijimatelov-na-povinnost-klast-zvyseny-doraz-na-kontrolu-a-prevenciu-vzniku-konfliktu-zaujmov-pri-vo-o/10334

https://www.apa.sk/clanok/upozornenie-prijimatelov-na-povinnost-dodrziavat-lehoty-na-zaslanie-oznamenia-o-uzavreti-zmluvy-na-uvo/9947

https://www.apa.sk/clanok/upozornenie-ppa-k-povinnosti-prijimatela-v-zmluve-s-dodavatelom-uvadzat-klauzulu-o-strpeni-kontroly-auditu-suvisiaceho-s-dodavanym-tovarom-sluzbami-a-stavebnymi-pracami-zo-strany-statnych-organov-resp/8841

https://www.apa.sk/clanok/upozornenie-ziadatelov-a-prijimatelov-na-najcastejsie-zistovane-nedostatky-pocas-vykonu-kontrol-na-mieste-knm/8730




